Feeria acestor călătorii prin peisaje splendide are întotdeauna și un element social, căci Stancu & Bumbuț se află mereu în căutare de personaje și de povești, și nu doar cînd întîlnesc localnici a căror limbă n-o vorbesc, dar și printre alți rulotiști întîlniți în campinguri, cu toții plecați la drum din aceleași motive ale libertății absolute, simplității vieții, eliberării de constrîngerile unei vieți convenționale.